
Szociális célú tüzelőanyag támogatás igénylésére - 2026
Zalaszentgrót Város Önkormányzata felhívja a lakosság figyelmét a szociális célú tüzelőanyag támogatás igénylésének lehetőségére.
A támogatás célja, hogy a téli fűtési időszakban segítséget nyújtson a szociálisan rászoruló háztartásoknak. A támogatás természetbeni juttatás formájában, tűzifa biztosításával valósulhat meg, a rendelkezésre álló készlet erejéig.
Kik igényelhetik a támogatást?
Támogatás annak a háztartásnak állapítható meg, amely a kérelemben megjelölt ingatlanban bejelentett lakóhellyel vagy tartózkodási hellyel rendelkezik, illetve megfelel a jövedelmi és egyéb jogosultsági feltételeknek.
1. Szociális célú tüzelőanyag támogatás annak a személynek nyújtható, akinek a háztartásában az egy főre jutó havi nettó jövedelem nem haladja meg szociális vetítési alap hatszorosát (171 000 Ft) és
1. Szt. szerinti aktív korúak ellátására, időskorúak járadékára, települési támogatásra jogosult,
1. a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevel,
1. rendszeres gyermekvédelmi kedvezményben részesül,
1. egyszülős háztartás,
1. családjában olyan személy él, aki rokkantsági ellátásban részesül,
1. 65 év feletti, egyedül élő nyugdíjas, akiknek a nyugdíja nem éri el a 150.000 Ft-ot,
1. családjában 3 vagy több gyermeket nevel.
1. Különös méltánylást érdemlő esetben, akinek a háztartásában az egy főre jutó havi nettó jövedelem a szociális vetítési alap kilencszeresét nem haladja meg (256 500 Ft).
Mekkora támogatás igényelhető?
Háztartásonként egy fűtési idényben egy alkalommal legalább 1, legfeljebb 5 erdei m³ tűzifa biztosítható. A ténylegesen megállapítható mennyiség a szociális rászorultság és az önkormányzat rendelkezésére álló tüzelőanyag mennyiségének figyelembevételével kerül meghatározásra.
A támogatás a jogosult számára térítésmentes.



Hol és meddig lehet benyújtani a kérelmet?
A kérelmet a Zalaszentgróti Közös Önkormányzati Hivatal Szociális Osztályához, az önkormányzat által rendszeresített formanyomtatványon kell benyújtani.
Benyújtási határidő: 2026. december 15.
A határidő elmulasztása jogvesztő.
Milyen dokumentumokat kell csatolni?
A kérelemhez az alábbi dokumentumok benyújtása szükséges:
· a kitöltött kérelemnyomtatvány;
· a háztartás tagjainak jövedelmét igazoló dokumentumok;
· a jogosultságot megalapozó ellátásról vagy körülményről szóló határozat, igazolás (amennyiben releváns).
A támogatás megállapításáról a benyújtott kérelmek, a szociális rászorultság és a rendelkezésre álló tüzelőanyag figyelembevételével születik döntés.
A támogatás biztosítása a sikeres pályázat, valamint a rendelkezésre álló tüzelőanyag függvénye.
Zalaszentgrót Város Önkormányzata
